مہوا موئتر

مہوا موئتر بھارت کی سیاست دان، مقررہ اور سابق بینکر ہیں۔ وہ مغربی بنگال کی سیاست پارٹی آل انڈیا ترنمول کانگریس کی رکن ہیں۔ ابھی وہ کرشنا نگر لوک سبھا حلقہ سے لوک سبھا کی رکن ہیں۔ اس سے قبل وہ مغربی بنگال اسمبلی میں کریم پور سے ایم ایل اے تھیں۔

ابتدائی زندگی 
مہوا موئتر نے اپنی زندگی کے ابتدائی ایام آسام میں گزارے اور اس کے بعد کولکاتا چلی آئیں۔ پھر 15 برس کی عمر میں اہل خانہ کے ساتھ امریکا چلی گئیں جہاں انہوں نے ماؤنٹ ہولیوکے کالج سے معاشیات اور ریاضی کی تعلیم حاصل کی۔ تعلیم کے بعد انہوں نے لندن اور نیو یارک شہر میں جے پی مورگن چیز میں بحیثیت بینکر کام کیا اور نائب صدر بھی رہیں۔ 2008ء میں وہ واپس بھارت آئیں اور سیاست میں قدم رکھا۔

سیاسی سفر 
2009ء میں انہوں نے ترنمول کانگریس میں شمولیت اختیار کی۔ قبل ازیں انہوں نے راہل گاندھی کی "عام آدمی کا سپاہی" میں بھی کام کیا مگر زمینی سطح پر اس کے اثرات میں کمی کا حوالہ دیتے ہوئے پارٹی سے استعفی دے دیا اور آل انڈیا ترنمول کانگریس میں شامل ہو گئیں۔ وہ مغربی بنگال کے ضلع ندیا کے کریم پور حلقہ سے ایم ایل اے بنیں۔ فی الحال وہ کرشنا نگر سے رکن لوک سبھا ہیں۔ 2016ء میں انہوں اپنے اثاثہ کا تخمینہ 2.5 کڑوڑ بتایا تھا۔ جولائی 2019ء میں انہوں نے مودی حکومت کے ذریعے کی جانے والی جاسوسی کے خلاف عدالت عظمی میں مقدمہ دائر کیا ہے۔

تنازع 
جنوری 2017ء میں انہوں نے بھارتیہ جنتا پارٹی کے لیڈر بابل سوپریو کے خلاف ایک مقدمہ کیا، ان کا الزام تھا کہ موصوف نے ایک ٹی وی مباحثہ کے دوران میں ان کی بے عزتی کی ہے۔ جواباً سوپرایو نے بھی ان پر غلط الزامات لگانے کا مقدمہ کر دیا۔

فعالیت 
مہوا موئتر نجی معلومات کے تحفظ کے لیے خاصی فعال رہ چکی ہیں اور انہوں نے اس کے لیے بھارت کے سپریم کورٹ سے بھی رجوع کیا تھا۔ ان کی کوششوں کی وجہ سے حکومت کو اور آدھار کارڈ کے منتظم ادارے یو آئی ڈی اے آئی کو ای میل اور سماجی ذرائع ابلاغ کی باضابطہ نگرانی کے منصوبے سے دست کش ہونا پڑا تھا۔

حوالہ جات

بیرونی روابط 
 مغربی بنگال کی قانون ساز اسمبلی

1975ء کی پیدائشیں
بقید حیات شخصیات
سترہویں لوک سبھا کے ارکان
مغربی بنگال قانون ساز اسمبلی کے ارکان
بنگالی ہندو
ماؤنٹ ہولی اوک کالج کے فضلا
1970ء کی دہائی کی پیدائشیں
1974ء کی پیدائشیں
بنگالی سیاستدان
اکیسویں صدی کی بھارتی خواتین سیاست دان
گوا کی خواتین سیاست دان
کولکاتا کے سیاست دان
بنگالی شخصیات
مغربی بنگال سے لوک سبھا کے ارکان
لوک سبھا کی خواتین ارکان
مغربی بنگال کی خواتین سیاست دان
اکیسویں صدی کے بھارتی سیاست دان
ضلع کاچار کی شخصیات
ریاستہائے متحدہ میں بھارتی تارکین وطن
مغربی بنگال کے سیاست دان
گوا کے سیاست دان
جے پی مورگن چیز کے ملازمین
Short description is different from Wikidata